ທ່ານນາງດີນມາ ຣຸດແຊຟ ຊະນະ ການເລືອກຕັ້ງ ທີ່ບຣາຊີລ
ປະທານາທິບໍດີຄົນໃໝ່ຂອງບຣາຊີລ ໃຫ້ຄໍາໝັ້ນສັນຍາທີ່ຈະສືບຕໍ່ ນະໂຍບາຍເກົ່າ ຂອງລັດຖະບານທີ່ປົກຄອງປະເທດ ໃນປັດຈຸບັນ.
ທ່ານນາງ Dilma Rousseff ຜູ້ສະໝັກເລືອກຕັ້ງສັງກັດ ພັກລັດຖະບານຊຸດປັດຸບັນ ໄດ້ຊະນະການເລືອກຕັ້ງປະທາ ນາທິບໍດີຮອບຕັດສິນຊີ້ຂາດຂອງ Brazil ໃນວັນອາທິດມື້ ວານນີ້ ແລະໃຫ້ໝັ້ນສັນຍາວ່າຈະສືບຕໍ່ນະໂຍບາຍຂອງປະ ທານາທິບໍດີ Luiz Inacio Lula da Silva ທີ່ໄດ້ຮັບ ຄວາມນິຍົມຊົມຊອບຈາກປະຊາຊົນ ທີ່ຈະພົ້ນຈາກຕໍາແໜ່ງ ໄປນັ້ນ ທ່ານນາງ Rousseff ຈະເປັນປະທານາທິບໍດີແມ່ ຍິງຄົນທໍາອິດຂອງປະເທດ ເວລາທ່ານນາງສາບານໂຕເຂົ້າ ຮັບຕໍາແໜ່ງໃນວັນທີ 1 ມັງກອນ ປີ 2011 ທ່ານນາງກ່າວຕໍ່ພວກສະໜັບສະໜຸນ ໃນຄໍາປາໄສຮັບເອົາ ໄຊຊະນະໃນການເລືອກຕັ້ງ ທີ່ນະຄອນຫລວງ Brasilia ວ່າ ທ່ານນາງຈະສືບຕໍ່ດໍາເນີນນະໂຍບາຍດ້ານສະວັດດີ ການສັງຄົມ ແລະການເສດຖະກິດຂອງລັດຖະບານປັດຈຸບັນ ຕໍ່ໄປ ແລະທ່ານນາງໄດ້ຮຽກຮ້ອງໃຫ້ວົງການທຸລະກິດ ໂບດ ແລະພວກກຸ່ມອື່ນໆ ຊ່ອຍກັນຕໍ່ສູ້ກັບຄວາມຍາກຈົນ ໂດຍກ່າວວ່າລັດຖະບານບໍ່ສາມາດຈະ ດໍາເນີນການ ແຕ່ຜູ້ດຽວໄດ້